## דף מקורות – יציאת יהודי ארצות האסלאם

קראו את הטקסטים ואחר כך דונו בקבוצה,

|  |
| --- |
| **"**החיים האידיליים כביכול של היהודים בארצות הערביות אינם אלא אגדה! [...]. כל כמה שזיכרונות ילדותי מגיעים, הרי בסיפורים של אבי, של הסבים, של דודותי ודודי, הייתה השכנות עם הערבים לא רק בלתי-נוחה, אלא רצופה הייתה איומים, שמזמן לזמן הוצאו מן הכוח אל הפועל. עם זאת, יש להזכיר עובדה אחת כבדת משמעות: בתקופת הקולוניזציה [תקופות של שלטון אירופי בארצות האסלאם] היה מצבם של היהודים בטוח יותר, משום שניתן לו בסיס חוקי יותר. [...] מעולם, בפירוש אני אומר מעולם - להוציא אולי שתיים או שלוש תקופות מיוחדות מאוד במסיבותיהן,...ואף אז בדוחק - לא חיו היהודים בארצות ערביות אלא כאנשים פחותי-ערך, צפויים לסכנות ונתונים מזמן לזמן להרג ולטבח, למען יזכרו היטב את מעמדם.**"**  (אלבר ממי, יהודים וערבים, 1975, ע' 16-14, ספרית פועלים, בני ברק) |

|  |
| --- |
| **אלבר ממי** הוא סופר ופילוסוף יהודי צרפתי. ממי נולד בטוניסיה בשנת 1920. כשהיה נער שלחו אותו הוריו ללמוד בצרפת. הוא ראה את עצמו כמי שעומד בצומת של שלוש תרבויות: הערבית, היהודית והצרפתית והוא עסק בקושי לשלב בין התרבויות. ביצירתו הוא עסק בקושי שיש למי שחי בין תרבויות ועובר במהלך חייו בין תרבויות. כמה מספריו של ממי תורגמו לעברית. |

|  |
| --- |
| **"**230 היהודים שנשארו בסוריה לא מעוניינים להגר לאף מדינה אחרת", אמר אתמול בדמשק ראש קהילת יהודי סוריה יוסף ג'אטאטי. [...]  עד כמה שידוע לי, כל ראשי המשפחות של הקהילה היהודית הקטנה מנהלים עסקים ויש להם ילדים הלומדים בבתי הספר ובאוניברסיטאות. הם ממשיכים לערוך את תפילותיהם בבתי הכנסת גם בלי רב. אני לא שמעתי על תכנית לעזיבה המונית של היהודים בדמשק, למרות שאם הם רוצים בכך הם יכולים לעשות זאת משום שלכולם הוענקו אשרות", אמר. ג'אטאטי טען עוד שהוא מאמין שרוב היהודים שהיגרו לארצות הברית או לישראל עשויים לחזור לדמשק לאחר שנתקלו בקשיים. "אני משוכנע שסוריה תקבל אותם חזרה בברכה".  שפי גבאי, "ראש הקהילה בסוריה: 'היהודים שנשארו לא מעוניינים לצאת'", מעריב, יום ד, יד במרחשוון תשנ"ה, 19.10.94 |

1. איזו מציאות חיים מתאר אלבר ממי בארצות האסלאם?

--------------------------------------------------------------------------------------------------------------------------------------------------------------------------------------------

1. איזו מציאות חיים מציג יוסף ג'אטאטי של היהודים בסוריה?

--------------------------------------------------------------------------------------------------------------------------------------------------------------------------------------------

1. מה לדעתכם יכולות להיות הסיבות להבדלים בעמדות?

--------------------------------------------------------------------------------------------------------------------------------------------------------------------------------------------

1. מה אנחנו יכולים ללמוד מהעובדה שכל אחד מהם מתאר את הדברים באופן שונה?

--------------------------------------------------------------------------------------------------------------------------------------------------------------------------------------------